CELEX: C2007/095/92
Language: sk
Date: 2007-04-28 00:00:00
Title: vec T-51/07: Žaloba podaná 22. februára 2007 – Agrar-Invest-Tatschl/Komisia

28.4.2007   
            
            
               SK
            
            
               Úradný vestník Európskej únie
            
            
               C 95/45
            
         Žaloba podaná 22. februára 2007 – Agrar-Invest-Tatschl/Komisia
   (vec T-51/07)
   (2007/C 95/92)
   Jazyk konania: nemčina
   Účastníci konania
   
      Žalobca: Agrar-Invest-Tatschl GmbH (St. Andrä im Lavanttal, Rakúsko) (v zastúpení: O. Wenzlaff, advokát)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť článok 1 ods. 2 a článok 1 ods. 3 rozhodnutia žalovanej zo 4. decembra 2006, K (2006) 5789, konečné znenie (REC 05/05),
            
         
               —
            
            
               uložiť žalovanej povinnosť rozhodnúť, že sa nevykoná dodatočné zapísanie do účtovnej evidencie dovozného cla vo výške 110 937,60 eur za dovozy cukru s pôvodom v Chorvátsku uskutočnené žalobkyňou od 26. júna 2002, ktoré sú predmetom žiadosti Rakúskej republiky z 10. júna 2005,
            
         
               —
            
            
               subsidiárne k predchádzajúcemu návrhu, uložiť žalovanej povinnosť rozhodnúť, že sa odpúšťa dovozné clo vo výške 110 937,60 eur za dovozy cukru s pôvodom v Chorvátsku uskutočnené žalobkyňou od 26. júna 2002, ktoré sú predmetom žiadosti Rakúskej republiky z 10. júna 2005.
            
         Žalobné dôvody a hlavné tvrdenia
   Žalobkyňa napáda rozhodnutie Komisie K (2006) 5789, konečné znenie, zo 4. decembra 2006 na účely určenia, že jednak vo vzťahu k určitej sume dodatočné zaúčtovanie dovozného cla nie je oprávnené a jednak vo vzťahu k ďalšej sume dodatočné zaúčtovanie dovozného cla je oprávnené a že odpustenie tohoto cla v určitom prípade nie je oprávnené (návrh Rakúskej republiky).
   V tomto rozhodnutí, ktoré je určené Rakúskej republike, prišla Komisia podľa nariadenia (EHS) č. 2913/92 (1) (ďalej len „colný kódex Spoločenstva“), ako aj nariadenie (EHS) č. 2454/93 (2) k záveru, že sa vykoná dodatočné zapísanie dovozného cla vo výške 110 937,60 eur za dovozy žalobkyne do účtovnej evidencie a že odpustenie tohto dovozného cla nie je oprávnené.
   V odôvodnení svojej žaloby žalobca uvádza, že napadnuté rozhodnutie je protiprávne, keďže boli splnené požiadavky pre nevykonanie dodatočného zapísania dovozného cla do účtovnej evidencie podľa článku 220 ods. 2 písm. b) colného kódexu Spoločenstva resp. pre odpustenie dodatočne vymeraného dovozného cla podľa článku 239 colného kódexu Spoločenstva.
   
      (1)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (Ú. v. ES L 302, s. 1; Mim. vyd. 02/004, s. 307).
   
      (2)  Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (Ú. v. ES L 253, s. 1; Mim. vyd. 02/006, s. 3).